
Rwy'n cydnabod y defnydd o'r offer AI a restrir isod. Rwy'n cadarnhau nad wyf wedi cyflwyno unrhyw destun a gynhyrchwyd gan AI fel fy ngwaith fy hun. Rwy'n cadarnhau bod gennyf gopïau o fy nrafftiau, nodiadau ac adnoddau eraill a ddefnyddiais cyn ac ar ôl defnyddio offer AI, y gellir gofyn i mi eu darparu fel tystiolaeth.

	AI Tool (with url)
	Dyddiad defnyddiwyd
	Pam defnyddio ‘tool’
	Esiampl o’r prompt(s)

	https://www.cysgliad.com/cysill/arlein/ 
	26/11/25 
	Gwirio fy Ngwaith 
	Gwiriwch y testun canlynol am ddarllenadwy, gramadeg a chystrawen.

Ail Aseiniad Sglilau acadmeaidd 

BMSH4200
Lleucu Davies 

2501183 Sut a pham y dylai chwaraeon a gweithgareddau corfforol fod yn gynhwysol i bob plentyn a pherson ifanc.

Cyflwyniad 
Mae chwaraeon a gweithgareddau corfforol yn rhan hanfodol o ddatblygiad plentyn, nid yn unig o safbwynt corfforol, ond hefyd o safbwynt emosiynol, cymdeithasol ac addysgol. Ond fodd bynnag does dim cynhwysiant mewn sawl wahanol ysgol, mae rhai plant a phobl ifanc yn cael eu hallgau oherwydd anabledd, rhyw, cefndir economaidd- gymdeithasol, diwylliant, neu brofiad negyddol blaenorol. Felly, mae’n bwysig trafod pam a sut y dylai chwaraeon fod yn gynhwysol i bawb, fel bod pob plentyn yn cael cyfle cyfartal i elwa oddi wrth.

Pam mae cynhwysiant yn bwysig?
   Yn gyntaf, mae cynhwysiant yn hanfodol ar gyfer iechyd corfforol. Pan fydd pob plentyn yn cael mynediad at unrhyw fath o weithgareddau corfforol, fydd yn cefnogi datblygiad sgiliau symud sylfaenol, yn gwella ffitrwydd, ac yn meithrin arferion iach sy’n para gydol oes ar ôl ei amser yn yr ysgol. Heb gynhwysiant, mae’r plant sydd fwyaf angen y manteision sydd yn gallu dod o gymrid rhan yn chwaraeon yn aml yn cael eu colli.
   Yn ail, mae chwaraeon cynhwysol yn cefnogi iechyd meddwl a lles emosiynol. Mae symud yn helpu i reoli straen a gorbryder, ac mae bod yn rhan o tim yn creu ymdeimlad o berthyn, sy’n hynod bwysig i bobl ifanc. Pan fydd plant yn teimlo’n ddiogel ac yn cael eu gwerthfawrogi, maent yn fwy tebygol o gymryd rhan yn gyson.
   Yn ogystal, mae chwaraeon cynhwysol yn chwarae rhan bwysig yn natblygiad cymdeithasol. Mae’n dysgu empathi, cydweithio a pharch at wahaniaeth. Drwy chwarae gyda phobl o gefndiroedd amrywiol, mae plant yn datblygu sgiliau bywyd sy’n paratoi nhw ar gyfer cymdeithas fwy cynhwysol.

Sut i sicrhau cynhwysiant mewn chwaraeon?
   Er mwyn sicrhau cynhwysiant, mae angen newid y ffordd y rydym yn cynllunio ac yn cyflwyno chwaraeon. Yn gyntaf, dylai’r cwricwlwm fod yn hyblyg, gan gynnig amrywiaeth o weithgareddau, sydd yn cynnwys opsiynau cystadleuol a di-gystadleuaeth. Dylai’r pwyslais fod ar gyfranogiad a mwynhad, nid perfformiad yn unig.
   Yn ail, mae ymarfer addysgu cynhwysol yn hanfodol. Mae hyn yn cynnwys addasu gweithgareddau, newid offer, a chynnig lefelau gwahanol o her. Trwy ddefnyddio iaith gadarnhaol a chreu amgylchedd diogel, gall athrawon a hyfforddwyr sicrhau bod pob plentyn yn teimlo’n hyderus i gymryd rhan. Mae hefyd yn bwysig cynnwys llais y plentyn, pan fydd plant yn cael dweud eu barn ac yn cael dewis, maent yn teimlo’n fwy ymrwymedig ac yn fwy tebygol o barhau i fod yn actif. 

Meddwl beirniadol 
Er bod cynhwysiant mewn chwaraeon a gweithgarwch corfforol yn hanfodol, gall fod rhai heriau wrth ei weithredu'n effeithiol. Gall ymarfer cynhwysol fod angen adnoddau ychwanegol fel offer arbenigol, cyfleusterau wedi'u haddasu, neu gymorth staff ychwanegol, na all pob ysgol neu sefydliad ei ddarparu'n hawdd oherwydd cyfyngiadau cyllidebol. Efallai y bydd rhai athrawon a hyfforddwyr hefyd yn brin o hyder neu hyfforddiant wrth addasu gweithgareddau ar gyfer plant ag anghenion gwahanol, gan ei gwneud hi'n anoddach sicrhau bod pawb wedi'u cynnwys yn llawn. Gall cydbwyso ystod eang o alluoedd o fewn un sesiwn fod yn heriol, gan y gall cyfranogwyr gallu uwch deimlo nad ydynt wedi'u herio'n ddigonol tra gall eraill deimlo eu llethu os nad yw gweithgareddau yn cael eu gwahaniaethu'n ofalus. Fodd bynnag, mae’n bwysig cofio nad yw’r rhwystrau hyn yn broblemau’r plentyn, ond yn broblemau’r system. Ac nid yw'r heriau hyn yn rhesymau dros osgoi cynnwys ond yn hytrach, maent yn tynnu sylw at bwysigrwydd cynllunio priodol, hyfforddiant staff, a chreu amgylchedd cefnogol fel bod cynhwysiant yn ystyrlon ac yn fuddiol i bob plentyn a phobl ifanc.

Casgliad 
I gloi, mae chwaraeon a gweithgareddau corfforol cynhwysol yn hanfodol ar gyfer datblygiad teg, iechyd, a lles pob plentyn a pherson ifanc. Trwy addasu’r system yn hytrach na’r plentyn, gall chwaraeon ddod yn arf pwerus ar gyfer cynhwysiant, perthyn a chyfle. Yn y pen draw, nid ydym yn datblygu'r corff yn unig, ond yn meithrin pobl ifanc sy’n teimlo eu bod yn cael eu gweld, eu clywed, a'u gwerthfawrogi.

